วิษณุ เผย สอบคุณสมบัติ รมต.ใหม่ หน้าที่เลขาฯ ครม. ช่วยดูบางคนที่มีปัญหา 
นายวิษณุ เครืองาม รองนายกฯ รับ ในครม.บิ๊กตู่ อารมณ์ดี เผย สอบคุณสมบัติ รมต.ใหม่ เป็นหน้าที่เลขาฯ ครม. จะช่วยดูให้บางคนที่มีปัญหา แต่เขายังไม่ได้ส่งมา ยันไม่ทราบว่ามีกี่คน ยิ้ม แต่ไม่ตอบสื่อ ท่านยังอยู่ที่เดิมหรือไม่วันที่ 22 ก.ค. ที่ทำเนียบรัฐบาล นายวิษณุ เครืองาม รองนายกรัฐมนตรี ให้สัมภาษณ์ถึงกรณีที่ พล.อ.ประยุทธ์ จันทร์โอชา นายกรัฐมนตรี และรมว.กลาโหม ได้กล่าวในที่ประชุมคณะรัฐมนตรี (ครม.) เมื่อวานนี้ (21 กรกฎาคม) ว่าได้จัดทำรายชื่อรัฐมนตรีเรียบร้อยแล้วว่า ตนไม่ทราบ เห็นเพียงว่ามีสื่อลงว่า นายกฯ พูดแบบนั้น นายกฯ ไม่ได้พูดใน ครม. แต่อาจจะพูดระหว่างที่เดินรอบห้องหรือเปล่าไม่รู้ผู้สื่อข่าวถามว่า เมื่อวานนี้นายกฯ อารมณ์ดีใช่หรือไม่ นายวิษณุ พยักหน้าและกล่าวว่า ใช่ เมื่อวานอารมณ์ดีผู้สื่อข่าวถามอีกว่า การตรวจสอบคุณสมบัติของรัฐมนตรีใหม่ นายวิษณุ จะต้องเข้าไปดูแลด้วยหรือไม่ นายวิษณุ กล่าวว่า ขณะนี้ตนยังไม่ทราบเรื่อง ปกติเป็นหน้าที่ของเลขาธิการคณะรัฐมนตรี แต่หากเขามีปัญหาบางจุด หรือบางประเด็น เขาก็จะมาหารือ ซึ่งตนก็จะแนะนำไปว่า ให้ตรวจสอบ ท่านไหนอย่างไร เฉพาะบางคนที่มีปัญหา ซึ่งตอนนี้ยังไม่มีส่งมาให้ตนช่วยดู และไม่ใช่ยกบัญชีมาดูและมานั่งทำ เพราะไม่ใช่ความรับผิดชอบผู้สื่อข่าวถามต่อว่า ทราบหรือไม่ว่าจะมีประมาณกี่คน นายวิษณุ กล่าวว่า ไม่ทราบเลย แต่มันก็เท่าจำนวนที่ว่างนั่นแหละ ส่วนคำถาม ท่านวิษณุ ยังอยู่ที่เดิมใช่หรือไม่ นายวิษณุ ไม่ตอบคำถาม เพียงแต่หันมายิ้มให้ผู้สื่อข่าวก่อนขึ้นลิฟต์ไปที่ห้องทำงาน
นายวิษณุ เครืองาม รองนายกฯ รับ ในครม.บิ๊กตู่ อารมณ์ดี เผย สอบคุณสมบัติ รมต.ใหม่ เป็นหน้าที่เลขาฯครม. จะช่วยดูให้บางคนที่มีปัญหา แต่เขายังไม่ได้ส่งมา ยันไม่ทราบว่ามีกี่คน ยิ้ม แต่ไม่ตอบ
ปรับครม.,วิษณุ เครืองาม,ตรวจสอบคุณสมบัติรมต.ใหม่,เลขาธิการครม.,ข่าวทั่วไป